PATVIRTINTA

Vilniaus lopšelio-darželio „Švelnukas“ direktoriaus 2024 m. spalio 28 d.

įsakymu Nr. V-2024.75

**PRIEŠMOKYKLINIO UGDYMO MOKYTOJO PAREIGYBĖS APRAŠYMAS**

**I SKYRIUS BENDROJI DALIS**

1. Vilniaus lopšelio-darželio ,,Švelnukas“ priešmokyklinio ugdymo mokytojo pareigybė yra priskiriama specialistų pareigybių grupei.
2. Pareigybės lygis: A2.
3. Pareigybės paskirtis: : ugdyti 5-6 metų vaikus atsižvelgiant į lopšelio-darželio patvirtintą priešmokyklinio ugdymo organizavimo modelį.
4. Pavaldumas: priešmokyklinio ugdymo mokytojas pavaldus direktoriui ir tiesioginiam vadovui – direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Priešmokyklinio ugdymo mokytojui keliami kvalifikaciniai reikalavimai:
	1. turėti išsilavinimą, atitinkantį Švietimo įstatymo reikalavimus;
	2. būti įgijus ikimokyklinio / priešmokyklinio amžiaus vaikų mokytojo kvalifikaciją;
	3. papildomai išklausęs priešmokyklinio ugdymo kvalifikacijos tobulinimo kursą pagal Švietimo ir mokslo ministerijos reikalavimus atitinkančias kvalifikacijos tobulinimo programas.
2. Priešmokyklinio ugdymo pedagogas turi žinoti ir išmanyti:
	1. naudotis informacinėmis technologijomis;
	2. lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;
	3. pagal kompetenciją taikyti savo darbe ugdymą reglamentuojančius teisės aktus;
	4. planuoti ir organizuoti savo veiklą, spręsti iškilusias problemas;
	5. gebėti kaupti, sisteminti, apibendrinti informaciją ir rengti išvadas.
3. Priešmokyklinio ugdymo pedagogas privalo vadovautis:
	1. Lietuvos Respublikos švietimo įstatymu;
	2. Vaiko teisių konvencija;
	3. Lietuvos Respublikos Vyriausybės nutarimais bei Švietimo, mokslo ir sporto ministerijos teisės aktais, reglamentuojančiais priešmokyklinio amžiaus vaikų ugdymą;
	4. darbo tvarkos taisyklėmis;
	5. darbo sutartimi;
	6. šiuo pareigybės aprašymu;
	7. kitais lopšelio-darželio lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Priešmokyklinio ugdymo mokytojas vykdo šias funkcijas:
	1. vadovaujasi šiais principais:
		1. *integralumo*- siekiama visuminės vaikų raidos, užtikrinamas darnus visų pasiekimų sričių gebėjimų plėtojimas, ugdymo(si) sričių tarpusavio ryšiai, vidinės turinio sąsajos kiekvienoje ugdymo(si) srityje, vaikų veiklos integralumas
		2. *vaiko raidos ir ugdymo(si) dermės* – ugdymo(si) procese atsižvelgiama į raidos nulemtą vaikų poreikių, patirties ir gebėjimų įvairovę ir skatinama visapusiška vaiko raida – fizinė, emocinė, socialinė, pažinimo, komunikavimo, meninės raiškos
		3. *žaismingumo* – žaismingumas yra viso ikimokyklinio vaikų ugdymo(si) pagrindinis bruožas, neatsiejama tyrinėjimo, eksperimentavimo, fantazavimo, kūrybos dalis, o žaidimas – svarbiausia savarankiška vaiko veikla;
		4. *ugdymo(si) mokykloje ir šeimoje dermės* – derinami šeimos ir institucijos interesai ir lūkesčiai, požiūris į vaiko ugdymą(-si), šeima įtraukiama į ugdymo procesą, rūpinamasi jos švietimu;
		5. *sociokultūrinio kryptingumo* -ugdymas(is) yra grindžiamas žmogiškosiomis, tautinėmis ir pilietinėmis vertybėmis, padedančiomis vaikams įsitraukti į supančią kultūrinę aplinką ir didinančiomis atvirumą kultūrinei bei kalbinei įvairovei;
	2. sistemingai stebi ir vertina vaiko gebėjimus, socialinę-kultūrinę kompetenciją, brandumo mokyklai lygmenį, įvairiais būdais fiksuoja vaiko pasiekimus;
	3. daro išvadas apie kiekvieno vaiko patirties kaupimo ypatumus, prireikus inicijuoja individualių ugdymo(-si) programų rengimą, dalyvauja jas rengiant;
	4. organizuoja pedagoginį procesą, orientuotą į individualius vaiko ugdymo(-si) poreikius, priešmokyklinio ugdymo tikslus ir uždavinius;
	5. kuria stimuliuojančią, funkcionalią, dinamišką, psichologiškai ir fiziškai saugią ugdymo(-si) aplinką;
	6. supažindina šeimą su priešmokyklinio ugdymo ypatumais, nuolat informuoja apie vaiko daromą ugdymosi pažangą;
	7. rengia vaiko pasiekimų rekomendaciją mokyklai, vadovaujantis Priešmokyklinio ugdymo tvarkos aprašu;
	8. skatina tėvus dalyvauti grupės veikloje, rūpinasi tėvų švietimu, pagal kompetenciją teikia jiems informaciją, konsultuoja;
	9. parenka ugdymo metodus ir priemones, atitinkančias vaikų ugdymo(-si) poreikius, organizuodama ugdymą(si) taiko UDM;
	10. taiko specialias kalbos mokymo metodikas vaikams iš kitakalbių ar mišrių šeimų, jeigu tėvai ketina juos leisti į mokyklą negimtąja kalba;
	11. bendradarbiauja su įstaigos ikimokyklinio, priešmokyklinio, meninio ugdymo, fizinio lavinimo mokytojais, švietimo pagalbos, sveikatos priežiūros specialistais (logopedas, specialiuoju pedagogu, psichologu, darželio mokytojais ir kt.);
	12. bendrauja ir bendradarbiauja su įstaigos bendruomene, administracinėmis bei socialinės rūpybos įstaigomis, įvairiomis visuomeninėmis organizacijomis ir kt., prisideda prie bendruomenės socialinių programų įgyvendinimo;
	13. pagal kompetenciją konsultuoja tėvus, lopšelio-darželio mokytojus, kitus su priešmokyklinio amžiaus vaikų ugdymu susijusius asmenis ar institucijų atstovus;
	14. tobulina savo kvalifikaciją.

**IV SKYRIUS**

**VAIKŲ SAUGUMO UŽTIKRINIMAS**

1. Priešmokyklinio ugdymo mokytojas, įtaręs ar pastebėjęs žodines, fizines, socialines patyčias, smurtą:
	1. nedelsdamas įsikiša ir nutraukia bet kokius tokį įtarimą keliančius veiksmus;
	2. primena vaikui, kuris tyčiojasi, smurtauja ar yra įtariamas tyčiojimusi, elgesio taisykles;
	3. apie įtariamas ar įvykusias patyčias informuoja patyrusio patyčias, smurtą vaiko tėvus ir lopšelio-darželio administraciją;
	4. esant grėsmei vaiko sveikatai ar gyvybei, nedelsiant kreipiasi į pagalbą galinčias suteikti institucijas (pvz., policiją, greitąją pagalbą ir kt.).
2. Priešmokyklinio ugdymo mokytojas, įtaręs ar pastebėjęs patyčias kibernetinėje erdvėje arba gavęs apie jas pranešimą:
	1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
	2. įvertina grėsmę vaikui ir esant poreikiui kreipiasi į pagalbą galinčius suteikti asmenis: tėvus (globėjus rūpintojus) ir/ar mokyklos darbuotojus, lopšelio-darželio direktorių ar institucijas (policiją);
	3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
	4. raštu informuoja lopšelio-darželio administraciją apie patyčias kibernetinėje erdvėje ir pateikia įrodymus (išsaugotą informaciją);
	5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt/).
3. **SKYRIUS**

**ŠIAS PAREIGAS EINANČIO DARBUOTOJO DARBO ORGANIZAVIMAS**

1. Jungtinėje priešmokyklinio ir ikimokyklinio ugdymo grupėje dirba priešmokyklinio ar ikimokyklinio ugdymo mokytojas, priklausomai nuo priešmokyklinio amžiaus vaikų skaičiaus:
	1. priešmokyklinio ugdymo mokytojo darbo valandų norma per savaitę – ne daugiau kaip 36 val. ( 30 val. skiriama tiesioginiam darbui su mokiniais, 6 val. – netiesioginiam darbui su mokiniais);
	2. grupėje vykstantį ugdymą reglamentuoja Priešmokyklinio ugdymo ir ugdymosi bendroji programa, Ikimokyklinio ugdymo programa ir konkrečios grupės ugdymo(si) tikslai (socialinė ir kultūrinė vaikų patirtis, jų brandumas ir kt.).
	3. ugdymas grupėje vyksta kaip vientisas procesas; jis neskaidomas į atskiras sritis (atskirus dalykus) ir vyksta integraliai;
	4. pabrėžiamas priešmokyklinio ir ikimokyklinio amžiaus vaikams būtinų ugdymo(si) sričių ir kompetencijų ugdymas;
	5. vaikams numatomas tinkamas grupės dienos ritmas, sudaromos sąlygos vaikų poilsiui ir maitinimui – pakankamai laiko skiriama dienotvarkės rutinai ir t.t.;
	6. mokymo priemonėmis vaikus aprūpina – lopšelis-darželis;

**VI SKYRIUS ATSAKOMYBĖ**

1. Priešmokyklinio ugdymo mokytojas atsako už:
	1. Lietuvos Respublikos įstatymų, kitų teisės aktų, lopšelio-darželio nuostatų, darbo tvarkos taisyklių, etikos normų laikymąsi;
	2. tinkamą priskirtų funkcijų, direktoriaus pavaduotojo pavedimų atlikimą.
2. Priešmokyklinio ugdymo mokytojas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
3. Priešmokyklinio ugdymo mokytojas už darbo drausmės pažeidimus gali būti atleistas iš darbo.